Vai haber un crash [da bolsa]
e vai ser duro duro,
porque agora o medo goberna os mercados
Os investidores, as empresas grandes e intelixentes,
estou a falar dos grandes fondos, fondos de investimento
as institucións
non cren neste plan de rescate;
basicamente,
saben que o mercado morreu,
saben que o stock market está acabado,
o euro a eles non lles importa.
Estanse levando o carto a activos máis seguros
bonos do tesouro, bonos a 30 anos e ó dólar americano
así que o rescate non vai funcionar.
Non deixamos de oír que o que os políticos suxiren
é bastante vago.
É isto verdade? Podes concretar exactamente
que contentaría os investidores
e que lles devolvería a confianza?
É unha pregunta difícil
Persoalmente non me importa,
son un trader e a min esas cousas non me importan
Se vexo unha oportunidade de facer cartos, vou por ela.
Á maioría dos traders non nos importa
como van amañar a economía, nin como van amañar toda esta situación
O noso traballo é tirar cartos desta situación
e eu, persoalmente, levo soñando con este momento 3 anos
Teño que confesar que me deito todas as noites
soñando con outra crise,
soñando con outro momento como este.
Por que?
Porque parece que a xente non lembra
que a depresión dos anos trinta
non foi só por un crash do mercado.
Había xente preparada para tirar diñeiro daquel crash
e creo que calquera o pode facer.
Non só algunha xente nas elites.
Calquera pode facer cartos. É unha oportunidade.
Cando o mercado afunde,
cando o euro e as grandes compañías afunden,
se sabes o que hai que facer,
se tes o plan correcto preparado,
podes facer moitísimos cartos.
Por exemplo, estratexias de hedging é un plan,
tamén investir en bonos do tesouro,
ese tipo de cousas
Se puideses mirarme a min e a xente ao meu carón...
estamos coa boca aberta logo de escoitarte.
Apreciamos a túa sinceridade pero
non nos serve de axuda nin a nós
nin ó resto da zona euro.
Oieu, diríxome a calquera que estea vendo isto.
Esta crise económica é como un cancro,
se te limitas a esperar a que pase
igual ca un cancro, vai medrar
e ó final será demasiado tarde.
O que lle aconsello a todo o mundo é
que se prepare.
Non é o momento de facerse ilusións
de que o goberno vai amañar as cousas.
Os gobernos non mandan no mundo.
Goldman Sachs manda no mundo.
A Goldman Sachs non lle importa este paquete de rescate,
nin tampouco o resto dos grandes fondos.
Eu quero axudar a xente,
a xente pode tirar diñeiro disto,
non só os traders.
O que teñen que facer é aprender
como facer diñeiro dun mercado que vai costa abaixo.
O primeiro que debería facer todo o mundo
é protexer os seus activos.
Protexer o que teñan.
Porque en menos dun ano
a miña predición é que os aforros de millóns de persoas
van desaparecer.
E isto é só o comezo.
Así que lles diría: Estean preparados
e fagan algo agora.
O maior risco que a xente podería asumir agora mesmo
é non facer nada.
Alessio Rastani, moitas grazas.
Soñas coa economía?
Intento non facelo.